การรับประทานเห็ด และดื่มชาเขียว อาจช่วยลดความเสี่ยงต่อการเป็นมะเร็งเต้านมได้
ขณะนี้มีรายงานผลการวิจัย ซึ่งเป็นหลักฐานบ่งชี้เพิ่มเติมว่า การรับประทานเห็ด และการดื่มชาเขียว ช่วยลดความเสี่ยงต่อการเป็นมะเร็งที่เต้านม
ตามรายงานการวิจัยที่ลงพิมพ์ในวารสารด้านโรคมะเร็งInternational Journal of Cancer นั้นอัตราการเป็นโรคมะเร็งทรวงอกในจีน ต่ำกว่าในประเทศตะวันตกบางประเทศ 4-5 เท่านักวิจัยที่มหาวิทยาลัย Western Australia ที่ศึกษาข้อมูลด้านสุขภาพของผู้หญิงในประเทศจีนมากกว่า 2,000 คน ซึ่งราวครึ่งหนึ่งเป็นมะเร็งทรวงอกพบว่าผู้หญิงที่รับประทานอาหารที่ปรุงด้วยเห็ดทุกวัน วันละราว 10 กรัมมีความเสี่ยงต่อการเป็นโรคมะเร็งทรวงอกลดลง 6-14% และหากเป็นเห็ดแห้ง ผลในการป้องกันจะลดลงเล็กน้อย หรือลดความเสี่ยงลงราว 50% และถ้าหากรับประทานเห็ดและดื่มชาเขียวเป็นประจำด้วยแล้ว จะเห็นประโยชน์มากขึ้นไปอีก จากการศึกษานี้ผ้หญิงที่รับประทานเห็ด หรือดื่มชาเขียวด้วยเป็นประจำจะลดความเสี่ยงต่อการเป็นโรคมะเร็งทรวงอกลง เกือบ 90% นอกจากจะลดความเสี่ยวต่อการเป็นโรคมะเร็งแล้วการรับประทานเห็ดและดื่มชาเขียวยังช่วยลดความร้ายแรงของโรคมะเร็งที่จุดใดก็ตามที่ก่อตัวขึ้นมาแล้วด้วย ชาขียวนั้นมีสารประกอบชนิดหนึ่งซึ่งนักวิจัยชี้ว่า เป็นสารที่ต่อสู้กับมะเร็งทรวงอก สำหรับในเห็ดนั้นนักวิจัยพบว่ามีสารต้านเนื้องอกที่อาจกระตุ้นการป้องกันตัว ของระบบภูมิต้านทานและมีหลักฐานบางอย่างที่บ่งชี้ว่า เห็ดทำงานคล้ายกับตัวยาต้านมะเร็งทรวงอก รายงานการศึกษาวิจัยอีกฉบับหนึ่งบ่งชี้ว่าการรับประทานอาหารผัก อาจช่วยป้องกันการเป็นโรคมะเร็งได้ รับฟังรายละเอียดเพิ่มเติมจากคุณประภัสสรอักขราสา